Komission Tiedonanto Euroopan Parlamentille EY:n perustamissopimuksen 251 (2) artiklan toisen alakohdan nojalla koskien Neuvoston yhteistä kantaa jäsenvaltioiden välisen tavarakaupan tilastoista 7 päivänä marraskuuta 1991 annetun neuvoston asetuksen (ETY) N:o 3330/91 muuttamisesta tuotenimikkeistön yksinkertaistetun käytön osalta /* SEK/2000/0410 lopull. - COD 97/0162 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla koskien Neuvoston yhteistä kantaa jäsenvaltioiden välisen tavarakaupan tilastoista 7 päivänä marraskuuta 1991 annetun neuvoston asetuksen (ETY) N:o 3330/91 muuttamisesta tuotenimikkeistön yksinkertaistetun käytön osalta 1997/0162 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 (2) artiklan toisen alakohdan nojalla koskien Neuvoston yhteistä kantaa jäsenvaltioiden välisen tavarakaupan tilastoista 7 päivänä marraskuuta 1991 annetun neuvoston asetuksen (ETY) N:o 3330/91 muuttamisesta tuotenimikkeistön yksinkertaistetun käytön osalta 1. ASIAKIRJAN TAUSTA Ehdotus (KOM(1997) 275 lopullinen - 1997/0162/COD) toimitettiin Euroopan parlamentille ja neuvostolle : 4. kesäkuuta 1997 Euroopan parlamentin lausunto ensimmäisessä käsittelyssä : 1. huhtikuuta 1998 Muutettu ehdotus toimitettiin neuvostolle : 27. huhtikuuta 1998 Yhteisen kannan vahvistaminen : 28.2.2000 Talous- ja sosiaalikomitean lausunto : 29. lokakuuta 1997 Alueiden komitean lausunto : 2. joulukuuta 1997 2. KOMISSION EHDOTUKSEN TAVOITE Yritysten tekemien ilmoitusten yksinkertaistaminen jäsenvaltioiden välisen tavarakaupan tilastojärjestelmässä (Intrastat) tuotenimikkeistön osalta. 3. HUOMAUTUKSIA YHTEISEEN KANTAAN 3.1 Yleisiä huomautuksia yhteiseen kantaan Yhteinen kanta perustuu eräisiin 18. maaliskuuta 1999 kokoontuneen sovittelukomitean tekemiin tärkeisiin päätelmiin toisesta SLIM/Intrastat-aloitetta koskevasta ehdotuksesta (tietomuuttujien vähentäminen). Erityisesti voidaan korostaa periaatetta säilyttää yksi nimikkeistö yhteisön sisäisen kaupan ja ulkomaankaupan tilastoissa ja neuvoston sitoumusta tarkastella uudelleen nimikkeistöä koskevaa ehdotusta. Vaikka yhteinen kanta poikkeaa komission antamasta alkuperäisestä ehdotuksesta, siinä on kuitenkin säilytetty komission ehdotuksen perusajatus, toisin sanoen erityisesti pk-yrityksille suunnatut yksinkertaistamistoimenpiteet. Tämä tavoite saavutetaan siten, että sallitaan pk-yritysten toimittaa tietoja ainoastaan enintään kymmenestä tärkeimmästä kauppatavarastaan (arvossa mitattuna), kauppakumppanimaista ja arvosta. Komiteamenettelyn mukaisesti komissio vahvistaa säännöt kymmenen tärkeimmän tuotteen määrittelemiseksi. Lisäksi neuvosto kehottaa komissiota tutkimaan mahdollisuutta nostaa yksinkertaistamistoimenpiteiden rajaa nykyisestä 100 000 eurosta 200 000 euroon. Rajan nostaminen niissä maissa, joissa se ei vielä salli pk-yritysten vapauttamista kokonaan ilmoitusvelvollisuudesta, tarkoittaa, että pk-yritysten on toimitettava kuukausittain yksinkertaistettu ilmoitus, jossa on enintään kolme muuttujaa (tuote, kauppakumppanimaa ja arvo). 3.2 Euroopan parlamentin ensimmäisessä käsittelyssä tekemät tarkistukset 3.2.1 - jotka komissio on hyväksynyt ja jotka on sisällytetty yhteiseen kantaan Euroopan parlamentti ehdotti useita muutoksia komission alkuperäiseen ehdotukseen sen ensimmäisessä käsittelyssä. Kaikki Euroopan parlamentin ehdottamat muutokset on periaatteessa otettu huomioon yhteisessä kannassa. Tarkistus 3, jossa korostetaan yhdistetyn nimikkeistön yksinkertaistettua käyttöä sekä sellaisten välineiden saatavuutta, jotka helpottavat tuotteiden luokittelua yrityksissä, joissa se aiheuttaa ongelmia. Tämä tarkistus on sisällytetty ehdotuksen muutettuun otsikkoon sekä johdanto-osan 4 ja 5 kappaleeseen. Suora viittaus tuotteiden luokittelua helpottaviin työvälineisiin kuitenkin puuttuu. Tarkistus 4, jossa todetaan, että yhdistetyn nimikkeistön yksinkertaistamista on ehdotettu kokeiluhankkeeksi SLIM-aloitteen toisessa vaiheessa. Tämä tarkistus on sisällytetty johdanto-osan 5 kappaleeseen. Tarkistus 5, jossa todetaan, että yhdistetyn nimikkeistön tulisi olla ainoa yhteisön sisäisen kaupan ja ulkomaankaupan tilastoissa käytetty nimikkeistö. Tämä tarkistus on sisällytetty johdanto-osan 5 kappaleeseen. Tarkistukset 6 ja 7, joiden mukaan olisi perustettava yhteistyöjärjestely kansallisten viranomaisten sekä tilastotietojen käyttäjien ja ilmoitusvelvollisten Euroopan tason edustajien välillä. Yhteistyön tarkoituksena on laatia ehdotuksia yhdistetyn nimikkeistön yksinkertaistamiseksi ottaen kuitenkin huomioon yksityiskohtaisten tietojen tarve joillakin aloilla. Tämä tarkistus on sisällytetty johdanto-osan 5 kappaleeseen. Tarkistus 8.1, jossa todetaan, että yhdistettyä nimikkeistöä käytetään tavaroiden yksilöimiseen. Tämä pitää paikkansa sikäli, että yhdistetty nimikkeistö on ainoa käytössä oleva nimikkeistö. Tarkistuksia 1, 2, 8.2, 8.3 ja 8.4 ei voida soveltaa. 3.2.2 -jotka komissio on hyväksynyt, mutta joita ei ole sisällytetty yhteiseen kantaan (komission kanta sen suhteen) Ei ole. 3.3 Neuvoston esittämät uudet säännökset ja komission kanta niihin Ei ole. 3.4 Komiteamenettelyyn liittyvät mahdolliset ongelmat yhteistä kantaa vahvistettaessa (ja komission kanta) Ei ole. 4. YLEISET PÄÄTELMÄT JA HAVAINNOT Komissio voi yleisesti tukea yhteistä kantaa, joka sallii yksinkertaistamistoimenpiteet pk-yritysten hyväksi, erityisesti jos rajaa voidaan nostaa 200 000 euroon. Komissio katsoo, että neuvoston yhteisen kannan aiheuttamat muutokset ehdotukseen eivät muuta ehdotuksen luonnetta. Vaikka yhteinen kanta eroaa alkuperäisestä komission ehdotuksesta, siinä on kuitenkin säilytetty ehdotuksen perusajatus ja tavoite, toisin sanoen tuotenimikkeistön yksinkertaistaminen erityisesti pk-yritysten hyväksi. Lisäksi yhteinen kanta sisältää Euroopan parlamentin ensimmäisessä käsittelyssä tehdyt hyväksytyt tarkistukset. On erityisesti huomattava, että neuvosto ja Euroopan parlamentti hyväksyvät yleisen periaatteen yhden nimikkeistön käytöstä yhteisön sisäisen kaupan ja ulkomaankaupan tilastoissa. Olisi myös muistettava, että asianomaiset eurooppalaiset liitot ovat toistuvasti ilmaisseet vastustavansa jyrkästi kahden eri nimikkeistön käyttöä. Lopuksi olisi huomattava, että yhdistetyn nimikkeistön koodien lukumäärä on laskenut jo kolmena peräkkäisenä vuonna. Tämä kehitys ja SLIM II -aloitteen onnistuneet tulokset ovat osoitus komission yksiköiden, jäsenvaltioiden ja asianomaisten eurooppalaisten liittojen yhteisistä ponnisteluista yhdistetyn nimikkeistön yksinkertaistamiseksi ja uudistamiseksi.